સૌપ્રથમ અડદની દાળને ત્રણથી ચાર કલાક માટે પલાળી દો. ત્યારબાદ તેને નીતારીને તેની પેસ્ટ બનાવી લો. રવાને પણ અડધો કલાક માટે પાણીમાં પલાળી દો. રવો બધું પાણી પી જાય એટલે તેને પણ અડદની પેસ્ટમાં ઉમેરીને બરાબર મિક્સ કરી લો. હવે તેમાં સ્વાદ અનુસાર મીઠું ઉમેરીને બરાબર મિક્સ કરી લો. હવે એક ઊંડા પેનમાં કે જાડા તળીયાવાળી કડાઈમાં પા ચમચી જેટલું તેલ લગાવીને તેને ગરમ કરો. ધીમા તાપે તેને ગરમ કરો. હવે તેમાં તૈયાર કરેલા ખીરામાંથી જાડો રોટલો પાથરો. આ રોટલાને ધીમા તાપે જ બંને બાજુથી ગોલ્ડન બ્રાઉન રંગનો થાય એ રીતે શેકો. આ રોટલી જાડી હોવાના કારણે તેને ચઢતા થોડીવાર લાગશે. પણ તેને ધીમા તાપે જ ચઢવા દો. જ્યારે તે બંને બાજુથી ગોલ્ડન બ્રાઉન રંગની થઈ જાય એટલે તેને ઉતારી લો. ગરમા-ગરમ રોટીને વચ્ચેથી કટ કરીને ચા અથવા તો તમારી મનપસંદ ચટણી સાથે સર્વ કરો. બાળકોને આ રોટી ભાવશે પણ ખરી અને તે હેલ્ધી પણ છે.